Selv om Norge har hatt en rekke enkeltstående gode syklister, deriblant Knut Knudsen, Dag Otto Lauritzen og Dag Erik Pedersen, har det inntil nylig vært laber interesse for sykkel som idrett i Norge. Interessen tok først til da TV 2 satset på å vise Tour de France på TV, samtidig som profiler som Thor Hushovd og Edvald Boasson-Hagen var på sine høydepunkter i karrieren.